ኢትዮጵያ  በታላቁ ህዳሴ  የውሃ ሙሌት   በተያዘለት የጊዜ  ሰሌዳ መሠረት እንደሚከናወን -አቶ ጌታቸው ረዳ ገለጹ
አቶ ጌታቸው  ረዳ  ትናንት ከአናዶሉ የዜና ወኪል ጋር ባደረጉት ቃለ ምልልስ እንደገለጹት የኢትዮጵያ  ብሔራዊ ፕሮጀክት የሆነው የታላቁ ህዳሴ ግድብ በኢትዮጵያ ህዝብና መንግሥት አቅም የሚገነባ መሆኑንና የግድቡ የውሃ ሙሌት የሚከናወነው  በግድቡ ዲዛይን  በተቀመጠው  የጊዜ ሰሌዳ  መሠረት መሆኑን አስረድተዋል ።ኢትዮጵያ የህዳሴው ግድብ ግንባታንና  የውሃ ሙሌትን  በግብጽ  ፈቃደኝነትና ይሁንታ መሠረት ልታከናው ነው በሚል የሚናፈሰውን ዘገባ በተመለከተ  ከአናዶሉ ጋዜጠኛ ለቀረበላቸው ጥያቄ  አቶ ጌታቸው በሠጡት ምላሽ እንደገለጹት  ኢትዮጵያ የራሷን ሃብት ለልማት  የመጠቀም መብቷን ለማንም አሳልፋ አትሠጥም  ወሬውም መሠረት የሌለው መሆኑን አስገንዝበዋል ።በግድቡ  ዙሪያ በሦስቱ አገራት አማካኝነት በሚደረገው  ውይይት  መተማማን ላይ  ለመድረስ  ጥረቶች መቀጠላቸውን የጠቆሙት አቶ ጌታቸው   ግድቡ የኤሌክትሪ ኃይል ልማት ላይ  ያተኮረና በታችኞቹ የተፋሰስ አገራት ላይ ጉዳት የማያስከትል  በመሆኑ  በአገራት መካከል ትብብርን እንደሚፈጥር ይጠበቃል ብለዋል ።እስካሁን የትኛውም የተፋሰሱ አገር የግድቡ ግንባታ እንዲቆም ጥሪ አለማቅረቡን  የጠቀሱት አቶ ጌታቸው  ፍላጎት እንኳን  ቢኖር በምንም ታአምር ተቀባይነት የሌለው መሆኑንና   በተጨባጭ ግን  የግብጽና የኢትዮጵያ ግንኙነት  ይበልጥ እየተጠናከረ መምጣቱንና ከሱዳን ጋር ያለው ግንኙነት ከአጋርነት ወደ  ወደ ጥብቅ ቁርኝት መቀየሩን አስረድተዋል ።